**Akihiko Hošide** (\* 28. december 1968, jap. 星 出 彰 彦, angl. Akihiko Hoshide) bol pôvodne inžinierom, od februára 1999 je astronautom japonskej vesmírnej agentúry JAXA. Roku 2008 sa zúčastnil letu STS-124 raketoplánu Discovery na Medzinárodnú vesmírnu stanicu (ISS). Druhýkrát sa na ISS pozrel v roku 2012, tentokrát na celých šesť mesiacov ako člen Expedícií 32 a 33.

Život
-----

### Inžinier

Akihiko Hošide sa narodil v Tokiu, študoval strojárstvo na Keio University, roku 1992 získal titul bakalára. V štúdiu pokračoval na University of Houston - absolvoval ju v roku 1997 s titullom Master of Science. Už v rokoch 1992-1994 pracoval v stredisku NASDA v Nagoji, kde sa podieľal na vývoji nosnej rakety H-II. Potom prešiel do oddelenia NASDA zostavujúceho výcvikový program astronautov.

### Astronaut

Roku 1998 sa prihlásil do 4. náboru japonskej vesmírnej agentúry NASDA (v októbri 2003 zlúčená s dvoma ďalšími agentúrami do JAXA), úspešne prešiel všetkými kolami výberu a 10. februára 1999 bol zaradený medzi astronautov oddielu NASDA. V apríli 1999 - januári 2001 absolvoval kozmonautický výcvik v stredisku JAXA v Cukube, po jeho skončení mu JAXA priznala kvalifikáciu astronauta.

V lete 1999 cvičil na čiernomorskom pobreží spoločne s ruskými kozmonautmi. August - september 2002 strávil na stáži v Európskom astronautickom stredisku v Kolíne nad Rýnom. V prvom štvrťroku 2003 v Cukube cvičil prácu v module Kibó. V júli - septembri 2003 sa v Stredisku prípravy kozmonautov vo Hviezdnom mestečku zoznamoval s loďou Sojuz. Koncom roka 2003 sa podieľal na vypracovaní postupu pripojenia Kibó k ISS (vrátane súvisiaceho výstupu do kozmu). Potom sa vrátil na výcvik do Ruska, zakončený v máji 2004 získaním kvalifikácie palubného inžiniera Sojuzu. Od júna 2004 prechádzal v Johnsonovom vesmírnom stredisku v texaskom Houstone prípravou na let v amerických raketoplánoch, kvalifikácia letový špecialista mu bola priznaná v februári 2006. V Houstone už zostal, venoval sa príprave vypustenia modulu Kibó.

#### Prvý let

V marci 2007 JAXA oznámila vymenovanie Hošideho za člena posádky letu STS-124, vtedy naplánovaného na február 2008. Po niekoľkých odkladoch raketoplán Discovery odštartoval k Medzinárodnej vesmírnej stanici (ISS) na misiu STS-124 31. mája 2008, so stanicou sa spojil 2. júna. Hlavnou úlohou astronautov bola doprava a montáž JEM PM (hlavnej časti modulu Kibó) a manipulátora JEM RMS, ktorý je súčasťou rovnakého modulu. Po inštalácii oboch častí sa 11. júna raketoplán oddelil od stanice a 14. júna 2008 pristál.

#### Druhý let

Dňa 18. novembra 2009 oznámila JAXA zaradenie Hošideho do Expedície 32 a Expedície 33 so štartom v Sojuzu TMA-05M v máji 2012.

Štart sa napokon uskutočnil 15. júla 2012, Hošide na palube Sojuzu letel spolu s Malenčenkom a Williamsovou. Počas svojho pobytu na ISS okrem iných pracovných úloh nadaboval hlas pre postavu v 31. epizóde kreslenej anime série *Space Brothers*, odvysielanej v japonskej televízii 4. novembra 2012.
Hošide sa na Zem vrátil 19. novembra 2012 na palube rovnakého Sojuzu a s rovnakou posádkou, ako vzlietol.

### Iné aktivity pre NASA

10. júna 2014 NASA oznámila, že Hošide bude veliť podmorskej výskumnej misii NEEMO 18 v laboratóriu Aquarius, naplánovanej na 21. júla 2014.

Referencie
----------

1. 1 2   *zverejneného dáta. Akihiko Hoshide* [online]. NASA, rev. 2008-06-01, [cit. 2009-12-14]. Dostupné online. (po anglicky) - Oficiálna biografia NASA
2. 1 2 3 4 5  IVANOV, Ivan, a kol. *Космическая энциклопедия astronóm* [online]. REV. 2009-10-13, [cit. 2009-11-03]. Kapitola Satoshi Furukawa. Dostupné online. (po rusky)
3. ↑   *International Space Station* [online]. Japan Aerospace Exploration Agency, rev. 2008-05-19, [cit. 2009-12-14]. Kapitola Profile of JAXA's Astronauts. Dostupné online. (po anglicky)- Oficiálna biografia JAXA
4. ↑  HOLUB, Aleš. *MEK. Malá encyklopédia kozmonautiky* [online]. REV. 2008-06-16, [cit. 2009-12-14]. Kapitola STS-124 Di/F-35. Dostupné online. (po česky)
5. ↑   *Selection of Astronaut Akihiko Hoshide as a Member of the ISS Expedition Crew* [online]. JAXA, 2009-11-18, [cit. 2009-12-14]. Dostupné online. (po anglicky)
6. ↑  IVANOV, Ivan, a kol. *Космическая энциклопедия astronóm* [online]. Moskva: rev. 2009-09-30, [cit. 2009-12-14]. Kapitola Планируемые полёты. Dostupné online. (po rusky)
7. ↑   *Astronaut Hoshide to Record Space Brothers Cameo from Space* [online]. Anime News Network, July 14, 2012, [cit. 2012-08-30]. Dostupné online. Archivované 2013-10-22 z originálu.
8. ↑   *Astronaut Successfully Dubs Space Brothers Anime From Space* [online]. Anime News Network, October 8, 2012, [cit. 2012-10-11]. Dostupné online. Archivované 2013-09-29 z originálu.
9. ↑   *NASA Announces Two Upcoming Undersea Missions* [online]. NASA, June 10, 2014, [cit. 2014-06-26]. Dostupné online.
10. ↑  BERGIN, Chris. *NEEMO returns with two new underwater missions* [online]. NASAspaceflight.com, June 11, 2014, [cit. 2014-06-24]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Akihiko Hošide**

Zdroj
-----

*Tento článok je čiastočný alebo úplný preklad článkov Akihiko Hošide na českej Wikipédii a Akihiko Hoshide na anglickej Wikipédii.*


|  |  |
| --- | --- |
| Portal | Kozmonautický portál |

Autoritné údaje: * ISNI: 0000 0003 9978 9883
* VIAF: 295045247